**ИЗВЈЕШТАЈ О ПОСЛОВАЊУ И ГОДИШЊИ ОБРАЧУН**

**ЈУ "ТУРИСТИЧКА ОРГАНИЗАЦИЈА ГРАДА ГРАДИШКА"**

**за 2021. годину**

САДРЖАЈ

[1. ДЈЕЛАТНОСТ](#_Toc518035905) 3

[2. ПРАВНИ СТАТУС И ВЛАСНИЧКА СТРУКТУРА](#_Toc518035906) 4

[3. ОРГАНИЗАЦИОНА СТРУКТУРА И МЕНАЏМЕНТ](#_Toc518035907) 4

[4. БРОЈ И СТРУКТУРА ЗАПОСЛЕНИХ](#_Toc518035908) 5

[5. ОБИМ УСЛУГА](#_Toc518035909) 5

[6. ИЗВРШЕНА УЛАГАЊА И ИЗВЕДЕНИ РАДОВИ](#_Toc518035910) 8

[7. ПРОБЛЕМИ У ПОСЛОВАЊУ](#_Toc518035911) 8

[8. ЗАКЉУЧАК](#_Toc518035912) 8

[9. ФИНАНСИЈСКИ ПОКАЗАТЕЉИ](#_Toc518035913) 9

# ДЈЕЛАТНОСТ

Основна функција коју обавља ЈУ „Туристичка организација града Градишка“ јесте промоција туризма града Градишка што даље подразумјева:

* унапређивања и промоциjе изворних вриједности града Градишка, као што су традиција, обичаји, етнолошко благо,
* стварања претпоставки за валоризацију туристичких ресурса града Градишка,
* сарадње и координације са привредним субјектима који обављају туристичку дјелатност или остале дјелатности које су директно или индиректно повезане са туристичком дјелатношћу, ради заједничког договарања, утврђивања и спровођења политике развоја туризма и његове промоције у оквиру стратегије града Градишка,
* промоције и организовања културних, умјетничких, спортских и других скупова и манифестација које доприносе развоју туристичке понуде града Градишка,
* подстицања развоја подручја града која нису укључена или су недовољно укључена у туристичку понуду града Градишка,
* подстицања и организације активности усмјерених на заштиту и одржавање културно-историјских споменика и других материјалних добара од интереса за туризам и њихово укључивање у туристичку понуду,
* организовања акција у циљу очувања туристичког простора, унапређивања туристичког округа и заштита животне средине на подручју града Градишка,
* израде програма и планова промоције туризма у складу са стратегијом промоције туризма и програмских активности ТОРС-а и стратегијом развоја туризма града Градишка,
* реализовања програма боравка студијских група, пружања осталих сервисних информација и услуга туристима,
* сарадње са разним удружењима, невладиним организацијама, активима жена, планинарским и спортским друштвима, КУД-овима и другим,
* сарадње са другим туристичким организацијама у Републици Српској,
* обраде података о броју и структури туриста на подручју Града, те прикупљање и обрада свих других показатеља битних за праћење извршења постављених циљева и задатака и то најмање једном у шест мјесеци на годишњем нивоу,
* израде извјештаја о извршењу задатака, анализа и оцјена остварења програма рада и финансијског плана ТОГ,
* израде извјештаја и информација за потребе ТОРС-а,
* оснивања туристичко-информативних центара,
* учествовања у дефинисању циљева и политике развоја на нивоу града Градишка,
* прикупљања података за потребе информисања туриста,
* посредовања у пружању услуга физичких лица у сеоском домаћинству, као и у пружању услуга физичких лица у изнајмљивању апартмана, соба и кућа,
* пружање услуга туристичких водича,
* обезбјеђивања и израде информативно-пропагандног материјала којим се промовишу туристичке вриједности града Градишка путем штампаних публикација, аудио и видео промотивних материјала, промоцију путем wеб портала, сувенира и презентација,
* сарадње са надлежним органом Града при одређивању радног времена угоститељских објеката на територији града Градишка и друге послове од интереса за промоцију туризма на подручју града Градишка у складу са посебним прописима.

Дјелатност ЈУ „Туристичке организација града Градишка“ подразумјева остваривање јавног интереса у области туризма.

Туристичка организација се не оснива ради обављања профитабилне дјелатности.

Изузетно у односу на претходни став Туристичка организација може да:

- управља туристичком инфарструктуром града Градишка, туристичким простором или туристичким мјестом, које им је дато на управљање одлуком Оснивача,

* управља природним добрима и ресурсима који су им дати на управљање одлуком Оснивача у складу са посебним прописима (излетишта, ловишта, паркови, плаже, језера, ријеке, природно и културно-историјско насљеђе),
* организује манифестације и приредбе,
* објављује туристичко-комерцијалне огласе у огласним медијима који су им дати на управљање одлуком Оснивача,
* продаје сувенире, туристичке карте и брошуре, разгледнице, домаће производе, рукотворине, религиозне производе, умјетнине и сл., изузимајући сопствени промотивни материјал,
* обавља и друге послове од јавног интереса који су у функцији развоја туризма и који нису у супротности са Законом о туризму и другим прописима.

# ПРАВНИ СТАТУС И ВЛАСНИЧКА СТРУКТУРА

Правни статус установе: Јавна установа

Власничка структура ЈУ „Туристичка организација града Градишка је:

Табела 1. Власничка структрура

|  |  |  |  |  |
| --- | --- | --- | --- | --- |
| **Опис** |  | **% учешће у укупном капиталу** | **Вриједност капитала** | **Број акција** |
| Град Градишка |  | 100% | 10.000,00 КМ |  |
|  |  |  |  |  |
| УКУПНО: |  |  | 10.000,00 KM |  |

# ОРГАНИЗАЦИОНА СТРУКТУРА И МЕНАЏМЕНТ

Организациона структура је дефинисана Правилником о унутрашњој организацији и систематизацији радних мјеста ЈУ ,,Туристичка организација града Градишка“

* Директор, стручна спрема ВСС
* Самостални стручни сарадник за туристичку пропаганду, информативне и аналитичке послове – 2 извршиоца, стручна спрема ВСС
* Стручни сарадник за туристичко-информативне и опште послове – 1 извршилац, стручна спрема ВШС или ССС

Јавном установом ,,Туристичка организација града Градишка“ руководи директор Валентина Перић, дипл. ецц и Управни одбор којег чине 3 члана и који је именован од Скупштине града Градишка.

# БРОЈ И СТРУКТУРА ЗАПОСЛЕНИХ

Табела 2. Квалификациона структура запослених

|  |  |  |  |
| --- | --- | --- | --- |
| **Р.бр.** | **Квалификациона структура** | **Структура запослених према полу** | |
| **Мушких** | **Женских** |
|  | ВСС | 1 | 2 |
|  | ССС |  | 1 |
|  |  |  |  |
| УКУПНО: 4 | |  |  |

# ОБИМ УСЛУГА

Обим услуга у 2021. години може се сагледати у активностиma које су се одвијaле у оквиру ЈУ „Туристичка организација града Градишка“ (у даљем тексту: ТОГ).

Почетком године, а и у наставку трајања 2021. године, ТОГ је била организатор и подршка великом броју манифестација које су се одржале у нашем граду и на нашој широј локалној заједници, а у сарадњи са градишким јавним установама.

Као што смо поменули у Извјештају из претходне године, наша „Кућа Лијевча и Поткозарја“ је у овој години показала своју оправданост отварања, јер сви мали произвођачи који се налазе у нашој кући, нашли су своје тржиште и ван исте.“ Кућа Лијевча и Поткозарја“ је била „одскочна даска“ да се и медијски и квалитетом производа за произвођаче чује и изван регије у којој произвођачи живе и производе своје производе. С тим у вези, „Кућа Лијевча и Поткозарја“ је током године организовала неколико сајмова и велики број промоција и дегустација производа који се продају у истој:

Сајам поводом “8.марта“, Сајам поводом “Дана града“, који је био специфичан и по томе што су све Јавне установе уприличиле “Дан Града“ на начин да су запослени у установама били обучени у народне ношње нашег краја, а Сајам је био уприличен са културно-умјетничким програмом и играма КУД-а „Коловит“ и посјетом чланова Владе Републике Српске и српског члана Предсједништва у БиХ, затим „Видовдснски сајам“ и Сајам поводом ,Славе града „Мала Госпојина“.

ТОГ се са „Кућом Лијевча и Поткозарја“ представила и као гост „Крајишке куће“ те је и бањалучка регија могла да упозна и проба производе из наше куће, као и на „Јесењем сајму 2021“ који се одржавао три дана на Сајмишту у БЛ.

Једно од значајнијих учешћа ТОГ- а је и промоција наше домаће кухиње, гдје је градишки гастроном Владан Шурлан кроз серијал емисија „CHEF“ у сарадњи са нама, као туристичком организацијом, промовисао „заборављене рецепте“ наше домаће кухиње и исте је припремао у природним љепотама нашег краја; Трошеља, Јурковице, Кијеваца, Поткозарја и ријеке Саве. Емисије су снимљене у природи и све емисије су приказана на програму РТРС-а, а у плану је да се ова емисија приказује и на телевизијама ван Републике Српске у наредној 2022. години.

Такође, у првој половини године представљена је и емисија „Окуси Српску“ у којој су представљени неки од наших произвођача хране и козметике као и богатства која нам пружа Лијевче и Поткозарје, а са друге стране ријека Сава.

Овај прилог „Окуси Српску“ лијепо се уклопио и кроз презентацију ресторанске понуде нашег града.

Обзиром на пандемију, која је и даље била актуелна са епидемиолошким мјерама у 2021. години, нисмо имали манифестацију „Здравофест“ и „Градишко љето“ али смо у складу са мјерама одржали неколико догађаја као организатори и као техничка подршка и то:

- „Craft Beer and Street Food festival“ који је био одржан у јулу мјесецу, гдје смо представили 12 пивара – домаћих произвођача малих занатских пивара и 2 градишка угоститеља. Манифестација је била посјећена страним туристима и дијаспором, те као таква врло успјешна и медијски пропраћена,

- „ XX. Међународни сајам колекционарства и анктиквитета“ који већ дуги низ година у организацији удружења „ДЕНАРИУС“, а ове године смо обогатили манифестацију са изложбом старих аутомобила и радионицом за дјецу,

- Дјечија представа „Пут по свијету на тротинету“ коју је организовла ТОГ са Градским позориштем Градишка за дјецу предшколског и школског узраста,

- Као техничка подршка, ТОГ се посебно поноси као суорганизатор I Фестивала спорта који је одржан у Градишци у којем су учествовали сви спортски колективи и удружења која се баве спортом. Манифестација је била посјећена дјецом свих узраста, али и родитељима и наставним кадром како би видјели презентацију клубова и њихових чланова, како и на који начин дјеца тренирају у нашим клубовима, - Подршка градишком кајак кану клубу „Сава“ Градишка у X Међународној регати,

- Концерт Градског хора „ЛИРА“ који је окупио велики број грађана и омогућио истима да свој рад представе кроз разноврсни музички програм.

Радио телевизија Републике Српске је препознала рад ТОГ- а и Градске управе града Градишка са свим јавним установама, те је Градишка добила прилику међу првим градовима и општинама РС да учествује у серијалу „КАРАВАН РТРС-а“.

У Каравану су учествовали: мали произвођачи из “Куће Лијевча и Поткозарја“, удружења жена, удружења колекционара, КУДови са подручја града Градишка, истакнути гастрономи, сликари, естрадни умјетници и Градско позориште Града Градишка.

Туристичка организација града је имала улогу домаћина и главног организатора, те је након завршетка серијала Караван од стране РТРС и гледаоца добила најбоље оцјене.

У протеклој години, ТОГ је имала прилику да учествује на одређеним вебинарима – предавањима путем он лине због пандемије, али и одређеном броју састанака у Министарству трговине и туризма, а све поводом побољшања туристичке понуде и производа у вријеме пандемије. У свом Програму рада за 2021. годину ТОГ је планирала и испунила одлазак у Београд на представљање Републике Српске у Србији под називом „Дани Српске у Србији“, гдје смо искористили прилику и Градишку представили као једну од интересантних транзитних туристичких локација.Такође, када је у питању БиХ, ТОГ се представио са својом Пословном јединицом “Кућом Лијевча и Поткозарја“ и својом организацијом у Тузли на дводневном сајму „Медена Тузла“ на којем учествују разни излагачи и домаћи произвођачи из бивше Југославије.

Посебан осврт у 2021. години стављамо на Првенство Републике Српске у брдском бициклизму „ХЦО Градишка 2021“ која је одржана у октобру мјесецу и као таква је окупила велики број љубитеља природе, вожње и адреналина.

17.-ти по реду „Сајам меда“ се традиционално одржавао три дана у граду, гдје смо и овај пут угостили како домаће медаре, тако и произвођаче разних чајева и природних лијекова из цијеле РС и БиХ. Укупан број излагача ове године је био као и претходних година, без обзира на трајање пандемије – 20 излагача.

Током цијеле године трајала је сарадња са Шумским газдинством „Градишка“ и Планинарским друштвом „Патрија“ са којима смо договарали заједничке активности. Након завршетка приједлога планинарских стаза, у току 2021. године обиљежавање планираних планинарских стаза је успјешно завршено. Ова активност се наставља и у току 2022. године са уређењем и дијела постојећих стаза.

Након паузе од двије године, „Зимски град 2021/2022“ отворен је концертом Дејана Петровића, те је у наредних мјесец дана „Зимски град 2021/2022“ био богат садржајима за дјецу, одрасле и све туристе. Манифестације које су организоване у оквиру Зимског града биле су:

„У сусрет Св. Николи“, Вече куване ракије и вина, дочек дјечије Нове Године са Врапчићима, представа „Куда иду старе године“ „Новогодишњи бал маскенбал“, те се многобројан програм наставио и у 2022. години.

По први пут, ове године “Кућа Лијевча и Поткозарја“ је имала своје изложбено мјесто у „Зимском граду“ са својим производима и на тај начин такође промовисала произвођаче са подручjа Лијевча и Поткозарја и продавала производе истих.

Организација манифестације „Здравофест“ је била отказана због новонастале ситуације и сигурности учесника и посјетилаца, те смо средства планирана за одржавање ове манифестације усмјерили на набавку мобилијара који нам је потребан за рад ТОГ - а (штандови и сунцобрани).

У 2021. години смо наставили са потписивањем уговора и регистрацијом власника „Стан на дан“, сеоских домаћинстава и слично, па тако од почетка године, до краја децембра 2021. године смо имали тенденцију раста у склапању уговора са изнајмљивачима ових простора. У овој активности је од великог значаја усвајање Правилника о категоризацији сеоских газдинстава.

# ИЗВРШЕНА УЛАГАЊА И ИЗВЕДЕНИ РАДОВИ

У 2021. години од значајнијих улагања смо имали куповину сунцобрана и покретног мибилијара- штандова које користимо за разне сајмове и промоције, те улагања у завршетак радова планираних планинарских стаза на Козари.

# ПРОБЛЕМИ У ПОСЛОВАЊУ

Ове године проблеми у пословању углавном су се настављали услијед трајања вируса корона, због којег смо одређене планиране манифестације у већем обиму одгађали, те су тако и одређени одласци ТОГ- а на сајмове били спријечени.

Свакако се и долазак дијаспоре и страних туриста у овој години смањио због великог броја одређених забрана у страним земљама у кретањима и преласцима граница.

# ЗАКЉУЧАК

Важно је напоменути, да се почетком 2021. године план Туристичке организације огледао у бројним манифестацијама и концертима, међутим због трајања ситуације проузроковане појавом корона вируса, дошло је до одређених потешкоћа у организацији планираног, те смо у смањеном обиму један дио манифестација организовали. Oбзиром на ситуацију, ТОГ је, ослушкујући потребе својих суграђана и произвођача, планове усмјерила у другом правцу. Тако је већину својих промоција радила преко „Куће Лијевча и Поткозарја,“ и са пољопривредним произвођачима започела озбиљнији приступ око регистрација сеоских газдинстава који би се у будућности могли бавити развојем руралног туризма.

На крају, напоменимо да се Туристичка организација и раније залагала да туризам треба да заузме значајно мјесто у развоју и економском опоравку локалне заједнице, па ћемо у том контексту подсјетити на глобалне пројекте из ове области које је Скупштина Града усвојила и које у будућим развојним плановима свакако имамо у плану, почев од пројеката:

* 1. Уређења стаза и излетишта на планини Козара,
  2. Пројекат уређења обала, плажа и водотока Саве и осталих мањих ријека,
  3. Пројекат уређења и валоризације археолошких налазишта и пећина и уређење у потенцијалне туристичке дестинације,
  4. Уређења излетишта и етно села,
  5. Регистрација сеоских газдинстава у сврху пружања туристичких услуга.

Почетком ове године обезбјеђен је медијски простор за представљање, што је свакако искориштено у сврху промоције града што планирамо и у наредном периоду наставити.

# ФИНАНСИЈСКИ ПОКАЗАТЕЉИ

.

Табела 3. Структура расхода

- у КМ -

|  |  |  |  |  |
| --- | --- | --- | --- | --- |
| Економ.код | Врста | Буџет 2021. | Извршење | индекс |
|  | Расходи (осим обрачунских) | 242.500,00 | 238.367,00 | 98 |
| 41 | Текући расходи | 181,100,00 | 180.522,00 | 100 |
| 411 | **1. Расходи за лична примања запослених** | **108.000,00** | **106.783,00** | 99 |
| 4111 | Расходи за бруто плате запослених | 94.000,00 | 92,791,00 | 99 |
| 4112 | Расходи за бруто накнаде трошкова и осталих личних примања запослених на основу рада | 14.000,00 | 13,992,00 | 100 |
| 4113 | Расходи за накнаду плата запослених за вријеме боловања, родитељског одсуства и осталих накнада плата |  |  | / |
| 4114 | Расходии за отпремнине и једнократне помоћи (бруто) |  |  | / |
| 412 | **2. Расходи по основу коришћења роба и услуга** | **72.900,00** | **73.619,00** | 101 |
| 4121 | Расходи по основу закупа |  |  |  |
| 4122 | Расходи по основу утрошка енергије, комуналних и трансп. услуга | 5.400,00 | 5.219,00 | 97 |
| 4123 | Расходи за режијски материјал | 1.800,00 | 1.721,00 | 96 |
| 4125 | Расходи за текуће одржавање | 400,00 | 292,00 | 73 |
| 4126 | Расходи по основу путовања и смјештаја | 1.300,00 | 1.300,00 | 100 |
| 4127 | Расходи за стручне услуге | 22.000,00 | 20.267,00 | 92 |
| 4129 | Остали некласификовани расходи | 42.000,00 | 44.820,00 | 107 |
| 418 | Расходи између или унутар јед. вл. | 200,00 | 120,00 | 60 |
| 48 | **Трансфери између и унутар јединица власти** |  |  |  |
| 487 | Трансфери између различитих јединица власти |  |  |  |
| 4872 | Трансфери у ентитету |  |  |  |
|  | **Издаци** |  |  |  |
| 51 | Издаци за нефинансијску имовину | 61.400,00 | 57.845,00 | 94 |
| 511 | Издаци за произведену сталну имовину |  |  |  |
| 5113 | Издаци за набавку постројења и опреме | 20.400,00 | 17.984,00 | 88 |
| 516 | Издаци за залихе материј, робе и ситног инвент , амбалаже и сл |  |  |  |
| 5161 | Издаци за залихе материј, робе и ситног инвент , амбалаже и сл | 41.000,00 | 39.861,00 | 97 |
| 63 | Остали издаци |  |  |  |
| 631 | Остали издаци |  |  |  |
| 6319 | Остали издаци |  |  |  |
|  | **УКУПНИ РАСХОДИ** (ОСИМ ОБРАЧУНСКИХ) **И ИЗДАЦИ** | **242.500,00** | **238.367,00** | 98 |

Табела 4. Структура прихода

|  |  |  |  |  |  |
| --- | --- | --- | --- | --- | --- |
| Ред. бр. | КОНТО | ПРИХОДИ, ПРИМИЦИ, ГРАНТОВИ | БУЏЕТ 2021. | ИЗВРШЕЊЕ | ИНДЕКС |
|  |  |  |  |  |  |
|  |  | **УКУПНО** |  |  |  |
|  | 8161 | Примици од залиха робе Кућа Лијевче |  | 32.196,00 |  |
|  | 731000 | Примљени грантови |  | 5,700.00 |  |
|  | 8811 | Примици за робу из трансакција са другим јединицама власти |  | 127,00 |  |
|  | 8812 | Примици по основу пореза на додату вр. |  |  |  |
|  | 938100 | Примици за нефин.имовину из трансакција унутар исте јединице власти |  | 742,00 |  |

Из табеле се види да расходи за 2021. годину износе 180.522,00 КМ што значи да су извршени у планираном обиму са индексом 100%. У аналитици се види да Расходи за лична примања износе 106.783,00 КМ и извршени су са 99%, у чему су Расходи за бруто плате 92.791,00 КМ, а расходи за бруто накнаде, трошкова и осталих личних примања износе 13.992,00 КМ.

Слиједећа ставка се односи на конто 412 Расходи по основу кориштења роба и услуга који износи 73.619,00 KM у оквиру којег чине издаци по основу утрошка енергије комуналних и транспортних услуга 5.219,00 КМ, док су остали расходи за режијски материјал, за текуће одржавање и по основу путовања и смјештаја мањег обима. Слиједећу већу ставку чине Расходи за стручне услуге у износу 20.267,00 КМ, од којих су најзначајнији расходи за услуге штампања и графичкe обрадe. Расходи за књиговодствене услуге 4.800,00 КМ. У оквиру конта 4129 Остали некласификовани расходи износи 44.820,00КМ, а највећу ставку чине расходи за организацију манифестација и расходи по основу бруто накнада по уговорима.

Укупни издаци за нефинансијску имовину износили су 57.845,00 КМ. Дати издаци састоје се од издатака за набавку постројења и опреме у износу од 17.984,00 КМ од чега се 4.500,00 КМ КМ односи на набавку сунцобрана и изложбених столова – штандова 6.000,00 КМ, те издатака за набавку материјала, робе и ситног инвентара. На издатке по основу набавке робе за ПЈ „Кућа Лијевча и Поткозарја“ односи се 39.861,00 КМ.

Укупни приходи и примици евидентирани на фонду 01 износе 5.700,00 КМ, од чега се 2.000,00 КМ односи на властите приходе буџетских корисника, а који су везани за пројекцију „Априлски лет“, те преосталих 3.700,00 КМ се односе на властита средства спонзорских пакета поводом манифестације у оквиру „Зимског града 2021/2022 године.“

Примитак настао у ПЈ „Кућа Лијевча и Поткозарја“ износи 32.196,00 КМ.

Овај извјештај је усвојен Одлуком Управног одбора ЈУ „Туристичка организација града Градишка“ број: 49-1/22 од дана 29.03.2022. године.

Директор

ЈУ „Туристичке организација града Градишка“

Валентина Перић